Petralona

Petralona (gresk: Πετράλωνα) er en bydel sørvest for sentrum av Athen, Hellas' hovedstad.

Beliggenhet
Bydelen Petralona ligger i Athen kommune og grenser mot øst til Filopapposhøyden og bydelen Koukaki, mot syd til kommunen Kallithea og mot sydvest til kommunen Tavros. Mot nordvest ligger bydelene Rouf, Gazi og videre Votanikos, mot nord Kerameikos og mot nordøst Thiseio og videre Athens agora. Petralona deles gjerne i Ano (Øvre) Petralona i øst mot Filopapposhøyden og Kato (Nedre) Petralona vest for den gamle metrolinjen (ISAP).

Kollektivtransport
Petralona dekkes av forskjellige typer kollektivtransport:
 Metro: Petralona betjenes av metrostasjonen, Petralona på den gamle linjen fra Pireus via Athen sentrum til Kifissia.
 Buss: Kato Petralona betjenes bl.a av bussruten 035 i tillegg til flere bussruter langs Pireos-gaten.
 Trolleybuss: Rute 15 passerer gjennom deler av Ano Petralona og har endeholdeplass ved metrostasjonen Petralona.

Severdigheter
 Petralonaskogen ved Filopapposhøyden
 Den nye avdelingen av Benakimuseet i Pireos-gaten mellom Petralona og Rouf.

Bydeler i Athen